Martti Ahtisaari
Store norske leksikon,Historie,Norsk og nordisk historie,Finlands historie,Finlands samtidshistorie
Martti Ahtisaari er en finsk diplomat og politiker for det finske sosialdemokratiske partiet. Han var Finlands president fra 1994 til 2000.
Diplomat Ahtisaari var ambassadør i 1973–1977, og tilknyttet FN i periodene 1977–1983 og 1987–1990, blant annet som spesialutsending i Namibia i 1989–1990. Han var utenriksråd i Finland i 1987–1991, og statssekretær i 1991. President Ahtisaari hadde ingen innenrikspolitisk erfaring da han stilte som kandidat til presidentvalget i 1993. Han var Finlands president i perioden 1994–2000, men stilte ikke til gjenvalg. Ahtisaari var i 1999 EUs spesialutsending til Jugoslavia (Serbia og Montenegro) i forbindelse med Kosovo-krigen. Internasjonale tillitsverv Etter at han gikk av som president har Ahtisaari hatt flere internasjonale tillitsverv, blant annet som medlem av observatørgruppen i Østerrike, fredsforhandler i konflikten i Indonesia (Aceh), som våpeninspektør i Nord-Irland, på ny i Kosovo i 2007 og i Irak i 2008.Ahtisaari ble tildelt Nobels fredspris for 2008 og Nordens språkpris i 2015. Les mer i Store norske leksikon Socialdemokratiska Parti statsoverhoder i Finland Finlands samtidshistorie